Коми Республикаса Юралысь Вячеслав Гайзер тшöктiс 2011 воын эштöдны Кажымса вабосьтанiн Сыктыв юысь öнiя вабосьтанiн пыдди.

Татшöмторсö республикаса Юралысь тшöктiс вöчны Койгорт районса Кажым посёлокын стрöитчанiнö волiгöн. Конструкцияяс чукöртöм да оборудование кузя уджъяс мунöны нин. Кыдзи висьталiсны «Шоныд сетан Коми компания» ВАК-са Койгорт филиалын, Кажым посёлокын öнi ванас могмöдöны урчитöм ногöн.

2010 воын ва босьтанiн стрöитöм вылö республикаса сьöмкудйысь лоö сетöма 987,5 сюрс шайт субсидия, меставывса сьöмкудйысь – 52 сюрс шайт. Таысь кындзи, «Койгорт районса Кажым ю вылын Кажымса ва видзанiнлысь гидротехническöй сооружениеяс выльмöдöм, Войвыв Двина ю бассейн» объектсö пыртöма Россия Федерацияса Веськöдлан котырлöн шуöм балаö, мый серти лоö сетöма Коми Республикалы капитальнöя стрöитан объектъяс вылö субсидия 2011-2012 вояс вылö федеральнöй адреснöй инвестиционнöй уджтасысь непрограммнöй юкöн тшöт весьтö. Федеральнöй сьöмкудйысь öтув финансируйтöм вылö артыштöма 2011 во вылö 60 700 сюрс шайт, 2012 во вылö - 60 200 сюрс шайт.